
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3016 

7 Νοεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση αρμοδιοτήτων στον Αναπληρωτή Υπουργό 

Υγείας Λεωνίδα Γρηγοράκο. 1 

Ανάθεση αρμοδιοτήτων στην Υφυπουργό Υγείας Κα¬ 
τερίνα Παπακώστα. 2 

Μεταβίβαση αρμοδιότητας συγκρότησης ΣΟΠΠ. 3 


ΑΠΟΦΑΣΕΙ Σ 

Αριθμ. Υ 525 (1) 

Ανάθεση αρμοδιοτήτων στον Αναπληρωτή 
Υπουργό Υγείας Λεωνίδα Γ ρηγοράκο. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 


α) των άρθρων 41 παρ. 3 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
(Π.Δ. 63/2005, Α' 98), 

β) του Π.Δ. 106/2014 «Οργανισμός του Υπουργείου 
Υγείας» (Α' 173), 

γ) του Π.Δ. 83/2012 «Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας» ως Πρωθυπουργού» (Α' 140), 
δ) του Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 134), 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Στον Αναπληρωτή Υπουργό Υγείας Λεωνίδα Γ ρηγορά¬ 
κο αναθέτουμε την άσκηση των αρμοδιοτήτων: 

1) Της Διεύθυνσης Ανθρωπίνων Πόρων Νομικών Προ¬ 
σώπων της Γ ενικής Διεύθυνσης Ανθρωπίνων Πόρων και 
Διοικητικής Υποστήριξης, με τα αντίστοιχα τμήματα: 
α. ιατρών Εθνικού Συστήματος Υγείας 
β. επιστημονικού, νοσηλευτικού και λοιπού προσωπι¬ 
κού, πλην του διορισμού οργάνων Διοίκησης των επο- 
πτευομένων Νομικών Προσώπων 
γ. ιατρών υπόχρεων και επί θητεία υπηρεσίας υπαί¬ 
θρου 

δ. ειδικευομένων γιατρών 


2) της Διεύθυνσης Ανάπτυξης Μονάδων Υγείας της 
Γενικής Διεύθυνσης Ανθρωπίνων Πόρων και Διοικητι¬ 
κής Υποστήριξης με τα αντίστοιχα τμήματα, πλην του 
τμήματος δικαιωμάτων ασθενών: 

α. οργάνωσης νοσοκομείων και ιδιωτικών κλινικών, 
πλην του καθορισμού των όρων και προϋποθέσεων ορ¬ 
γάνωσης και λειτουργίας των ιδιωτικών κλινικών και των 
Ν.Π.Ι.Δ. του άρθρου 52 του Ν. 2071/1992, της χορήγησης 
άδειας και λειτουργίας τους και της παρακολούθησης 
εφαρμογής αυτών, 

β. εποπτευομένων φορέων και λειτουργίας νοσοκο¬ 
μείων, πλην της οργάνωσης και εποπτείας του Εθνικού 
Κέντρου Αιμοδοσίας (ΕΚΕΑ), 

γ. Παροχών Υπηρεσίας Υγείας και οργάνωσης και 
υποστήριξης των Υγειονομικών Περιφερειών. 

Αρθρο 2 

1. Στο πλαίσιο της άσκησης των αρμοδιοτήτων του 
άρθρου 1 περιλαμβάνονται και οι ακόλουθες: 

α) Οι κοινοβουλευτικές αρμοδιότητες και η νομοθετική 
πρωτοβουλία, η οποία ασκείται αφού προηγουμένως 
ενημερωθεί ο Υπουργός, 

β) η πρόταση για την έκδοση ατομικών και κανονιστι¬ 
κών διαταγμάτων, 

γ) η έκδοση πράξεων ατομικού και κανονιστικού χα¬ 
ρακτήρα, 

δ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 

ε) η υποβολή ερωτημάτων στο Νομικό Συμβούλιο του 
Κράτους και η αποδοχή των σχετικών γνωμοδοτήσεων. 

2. Η αρμοδιότητα για την πρόταση για έκδοση κα¬ 
νονιστικών διαταγμάτων και την έκδοση αποφάσεων 
ασκείται παράλληλα από τον Υπουργό. 

3. Οι παραπάνω αρμοδιότητες ασκούνται στο πλαίσιο 
της γενικής πολιτικής του Υπουργείου που χαράσσει ο 
Υπουργός Υγείας. 

Άρθρο 3 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Από την ισχύ της απόφασης αυτής παύει να ισχύει 
η υπ’ αριθμ. Υ489/30-7-2014 (Β' 2098) κοινή υπουργική 
απόφαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 
-♦- 

Αριθμ. Γ.Υ./οικ.6169 (2) 

Ανάθεση αρμοδιοτήτων στην Υφυπουργό Υγείας 
Κατερίνα Παπακώστα. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

α) του άρθρου 83 παρ. 2 του Συντάγματος, 
β) των άρθρων 41 παρ. 5 και 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
(Π.Δ. 63/2005, Α' 98), 

γ) του Π.Δ. 106/2014 «Οργανισμός του Υπουργείου 
Υγείας» (Α' 173), 

δ) του Π.Δ. 83.2012 « Διορισμός του Αντωνίου Σαμαρά 
του Κωνσταντίνου, Αρχηγού του Κόμματος της «Νέας 
Δημοκρατίας», ως Πρωθυπουργού (Α' 140), 
ε) του Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α 134). 

2. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Στην Υφυπουργό Υγείας Κατερίνα Παπακώστα αναθέ¬ 
τουμε την άσκηση των κατωτέρω αρμοδιοτήτων: 

1) Της Διεύθυνσης Ψυχικής Υγείας της Γενικής Διεύ¬ 
θυνσης Ανθρωπίνων Πόρων και Διοικητικής Υποστή¬ 
ριξης. 

2) Της εποπτείας των κατωτέρων οργανισμών: 

α) του Οργανισμού Καταπολέμησης Ναρκωτικών 
(Ο.ΚΑ.ΝΑ.) 

β) του Ινστιτούτου Υγείας του Παιδιού 
γ) του Ελληνικού Ινστιτούτου ΠΑΣΤΕΡ 
δ) του Εθνικού Κέντρου Έρευνας, Πρόληψης και Θε¬ 
ραπείας του Σακχαρώδη Διαβήτη και των Επιπλοκών 
του (ΕΚΕΔΙ). 

ε) του Ιδρύματος Ιατροβιολογικών Ερευνών Ακαδημίας 
Αθηνών 

στ) Του Κέντρου Θεραπείας Εξαρτημένων Ατόμων 
(ΚΕΘΕΑ) (ΝΠΙΔ) 

ζ) Των Κοινωνικών Συνεταιρισμών Περιορισμένης Ευ¬ 
θύνης (ΚοιΣΠΕ) στους τομείς ψυχικής υγείας (εκτός 
Δημοσίου) 

η) Του Ινστιτούτου Έρευνας Νοσημάτων Θώρακα, Υγι¬ 
εινής και Ασφάλειας της Εργασίας (ΙΕΝΘΥΑΕ) (ΝΠΔΔ) 
θ) Του Ελληνικού Κέντρου Ψυχικής Υγιεινής και Ερευ¬ 
νών (ΝΠΔΔ) 

ι) Του Εθνικού Κέντρου Αιμοδοσίας (ΕΚΕΑ) 

Άρθρο 2 

1. Στο πλαίσιο της άσκησης των αρμοδιοτήτων του άρ¬ 
θρου 1 περιλαμβάνονται και οι ακόλουθες αρμοδιότητες: 

α) η πρόταση για την έκδοση ατομικών και κανονι¬ 
στικών διαταγμάτων, 


β) η έκδοση πράξεων ατομικού και κανονιστικού χα¬ 
ρακτήρα, 

γ) η πρόταση για την έκδοση διαταγμάτων και η έκ¬ 
δοση πράξεων από κοινού με άλλους Υπουργούς, Ανα¬ 
πληρωτές Υπουργούς και Υφυπουργούς, 

δ) η υποβολή ερωτημάτων στο Νομικό Σύμβουλο του 
Κράτους και η αποδοχή των σχετικών γνωμοδοτήσεων. 

2. Η αρμοδιότητα για την πρόταση για έκδοση κα¬ 
νονιστικών διαταγμάτων και την έκδοση αποφάσεων 
ασκείται παράλληλα από τον Υπουργό. 

3. Οι παραπάνω αρμοδιότητες ασκούνται στο πλαίσιο 
της γενικής πολιτικής του Υπουργείου που χαράσσει ο 
Υπουργός Υγείας. 

Άρθρο 3 

Από τις αρμοδιότητες που μεταβιβάζονται στην Υφυ¬ 
πουργό Κατερίνα Παπακώστα με το άρθρο 1 παρ. 1 
εξαιρούνται τα αντικείμενα που αναφέρονται στα ακό¬ 
λουθα θέματα: 

α) τα ερωτήματα για την επιλογή Προϊσταμένων Γ ε¬ 
νικών Διευθύνσεων και όλα τα θέματα υπηρεσιακής 
κατάστασης αυτών, 

β) η συγκρότηση υπηρεσιακών συμβουλίων, επιτροπών, 
ομάδων εργασίας και όλων των λοιπών συλλογικών 
οργάνων, 

γ) ο διορισμός διοικήσεων Νομικών Προσώπων και 
εποπτευόμενων φορέων. 

Άρθρο 4 

Από τις αρμοδιότητες που προβλέπονται στο άρθρο 1 
δεν περιλαμβάνονται η εκπροσώπηση του Υπουργείου 
στους Διεθνείς Οργανισμούς, καθώς επίσης και η εν 
γένει προβολή, επικοινωνία και προώθηση του έργου 
του Υπουργείου. 

Άρθρο 5 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Από την ισχύ της παρούσας παύει να ισχύει η υπ’ αριθμ. 
Υ491/30-7-2014 (Β' 2098) κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2014 

Ο ΠΡΩΘΥΠΟΥΡΓΟΣ 

ΑΝΤΩΝΗΣ Κ. ΣΑΜΑΡΑΣ 

Ο ΥΠΟΥΡΓΟΣ ΥΓΕΙΑΣ 

ΜΑΥΡΟΥΔΗΣ ΒΟΡΙΔΗΣ 
-♦- 

Αριθμ. οικ. 218573 (3) 

Μεταβίβαση αρμοδιότητας συγκρότησης ΣΟΠΠ. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 159, 160 και 282 του 
Ν. 3852/2010 (ΦΕΚ 87/τ.Α/2010) «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης», όπως τροποποιήθηκε και 
ισχύει σύμφωνα με το άρθρο 24 του Ν. 4257/2014 (ΦΕΚ 
93/Τ.Α/14-04-2014). 

2. Το Π.Δ. 145/2010 (ΦΕΚ 238/τ.Α/27-12-2010) «Οργανι¬ 
σμός της Περιφέρειας Αττικής», όπως τροποποιήθηκε 

με την υπ’ αρ. 44403/04-11-2011 (ΦΕΚ 2494/τ.Β/04-11-2011, 
2822/τ.Β/14-12-2011) απόφαση του Υπουργού Εσωτερικών 
«Εγκριση τροποποίηση του Οργανισμού Εσωτερικής 
Υπηρεσίας της Περιφέρειας Αττικής». 

3. Το Ν. 3013/2002 (ΦΕΚ 102/τ.Α/2002) «Αναβάθμιση 
Πολιτικής Προστασίας και λοιπές διατάξεις», όπως τρο¬ 
ποποιήθηκε και ισχύει και ιδίως το άρθρο 12. 

4. Την υπουργική απόφαση 1299/7-4-2003 με θέμα 
«Εγκριση του από 7.4.2003 Γενικού Σχεδίου Πολιτικής 
Προστασίας με τη συνθηματική λέξη ΞΕΝΟΚΡΑΤΗΣ» 
(ΦΕΚ 423/τ.Β/2003). 

5. Το Ν. 4249/2014 (ΦΕΚ 73/Α/2014) «Αναδιοργάνωση 
της Ελληνικής Αστυνομίας, του Πυροσβεστικού Σώμα¬ 
τος και της Γενικής Γραμματείας Πολιτικής, αναβάθ¬ 
μιση Υπηρεσιών του Υπουργείου Δημόσιας Τάξης και 
Προστασίας του Πολίτη και ρύθμιση λοιπών θεμάτων 
αρμοδιότητας Υπουργείου Δημόσιας Τάξης και Προ¬ 
στασίας του Πολίτη και άλλες διατάξεις». 


6. Την αριθμ. 30875/08-08-14 εγκύκλιο του Υπουργείου 
Εσωτερικών «Ορκωμοσία, εγκατάστασης και εκλογή 
μελών των συλλογικών οργάνων των νέων Περιφερει¬ 
ακών Αρχών». 

7. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Τη μεταβίβαση στους Αντιπεριφερειάρχες των Περι¬ 
φερειακών Ενοτήτων, της αρμοδιότητας της συγκρότη¬ 
σης των Συντονιστικών Οργάνων Πολιτικής Προστασίας 
(ΣΟΠΠ), σύμφωνα με τα ανωτέρω αναφερόμενα. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2014 

Η Περιφερειάρχης 
ΕΙΡΗΝΗ ΔΟΥΡΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν. 01 . 91 ") 


Ηλεκτρονική Διεύθυνση: ήίίρ://νννννν.β1.9Γ - β-πιαΝ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































